Pontus Jansson

Pontus Sven Gustav Jansson (født 13. februar 1991) er en svensk fotballspiller som spiller for den engelske klubben Brentford FC.Jansson spilte også landslagsfotball for Sverige.


== Klubbkarriere ==


=== Malmö FF ===
Jansson startet karrieren i sin lokale fotballklubb, Arlövs BI. I en alder av 15 år gikk han til Malmö FF i 2006. Han spilte for klubbens juniorlag fram til han debuterte for A-laget i 2009. Jansson spilte i ulike posisjoner i starten, men har vært midtstopper siden begynnelsen av 2010-sesongen. Janssons debut var som spiss, men da Jasmin Sudić var ute i en lengre periode på grunn av skade, spilte Jansson fra start i en defensiv rolle. Jansson spilte 18 kamper da Malmö FF tok seriegull i 2010-sesongen. Jansson mistet siste delen av sesongen på grunn av skader.
Etter å ha startet 2011-sesongen på benken, fikk Jansson tillit av Malmö FFs nye trener Rikard Norling. Jansson avsluttet sesongen med 15 spilte seriekamper, samt ni kamper i Europa.
Janssons store gjennombrudd var 2012-sesongen, da han spilte alle 30 seriekampene for Malmö FF som midtstopper, første halvdel sammen med Daniel Andersson i midtforsvaret, andre halvdel sammen med Filip Helander.
Jansson var også en nøkkelspiller i 2013-sesongen, da han spilte 24 seriekamper og scoret ett mål. Målet kom som en utligning mot tittelutfordrer IFK Göteborg i hjemmemøtet 25. august 2013, da Malmö FF vant 3–1. Jansson var nominert som årets forsvarsspiller i Allsvenskan i 2013. Han spilte også kvalifiseringskampene til Europaligaen 2013/14.
I løpet av 2014-sesongen spilte Jansson ni av tolv mulige kamper før overgangen til Torino. Han spilte også samtlige kamper for Malmö FF i Svenska Cupen 2013/14, da klubben tok seg til semifinalen. Jansson startet sesongen i start-elleveren, ble ble erstattet av Erik Johansson da det ble klart at han ville forlate klubben ved neste overgangsvidu.


=== Torino ===
Det ble 24. april 2014 klart at Jansson ville gå til Serie A-klubben Torino i en gratis overgang. Overgangen ble gjennomført 1. juli 2014, og Malmö FF mottok en overgangssum for å slippe spilleren en måned før kontrakten utløp.


== Landslagsspill ==


=== U21 ===
Jansson spilte første kamp for Sveriges U21-lag i en vennskapskamp mot Portugal 9. februar 2011. Den 2. juni 2011 var han kaptein da laget møtte Norge, og scoret det første målet i det som skulle bli en 4–1-seier til Sverige.


=== A-landslaget ===
Jansson ble tatt ut til treningskamp for Sverige januar 2012. Treningskampen er en årlig tradisjon for Sverige, og laget som tas ut, har tradisjonelt mange spillere fra de skandinaviske seriene. Janssons første kamp var mot Bahrain 18. januar 2012. Han var også tatt ut til en vennskapskamp mot England 14. november samme år, hvor han var ubenyttet reserve, og var igjen tatt ut til vinter-kampene i 2013.
Han ble tatt ut i Sveriges EM-tropp til EM i Frankrike 2016.Han ble tatt ut i Sveriges tropp til VM i fotball 2018 i Russland.Han ble tatt ut i Sveriges EM-tropp til EM i fotball 2021.I følge et lengre intervju med Sydsvenska Dagbladet den 5. juni 2022 så ønsker ikke Jansson selv å spille flere kamper for det svenske landslaget . Årsaken går tilbake til høsten 2020 da Sverige tapte sine bortekamper i UEFA Nations League mot både Kroatia (2–1) og Portugal (3–0).  Han følte at han mye uberettiget fikk skylden for begge disse tapene, og ble pressens offer i intervjuene etter begge disse kampene.  Han mener at det svenske landslaget bedre kunne beskyttet ham mot pressen, og han føler ikke at det var han som var skylden for tapet mot Portugal .


== Spillerstatistikk ==


=== Klubb ===
Per 1. juni 2014


== Landslag ==
Per 21. januar 2014


== Meritter ==


=== Klubb ===


==== Malmö FF ====
Allsvenskan: 2010, 2013
Svenska Supercupen: 2013


== Referanser ==


== Eksterne lenker ==
(en) Pontus Jansson – UEFA 
(en) Pontus Jansson – Transfermarkt 
(en) Pontus Jansson – national-football-teams.com 
(en) Pontus Jansson – WorldFootball.net 
(en) Pontus Jansson – FootballDatabase.eu 
(en) Pontus Jansson – Soccerway 
(en) Pontus Jansson – EU-Football.info 
(sv) Pontus Jansson – Sveriges fotballforbund 
(en) Pontus Jansson – FBref 
«Pontus Jansson», profil på SvFFs hjemmeside (sv)